**NOTĂ INFORMATIVĂ**

la proiectul Hotărârii Guvernului

cu privire la transmiterea unor bunuri

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul Hotărârii Guvernului cu privire la transmiterea unor bunuri este elaborat de către Ministerul Educației și Cercetării și prevede dotarea instituțiilor de învățământ general cu computere și camere Web donate de Republica Coreea, UNICEF și MAEIE. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul Hotărârii Guvernului cu privire la transmiterea unor bunuri prevede repartizarea donațiilor de tehnică (tablete, computere, camere web) recepționate de la partenerii din Republica Coreea, MAEIE și UNICEF. Donațiile se transmit instituțiilor de învățământ din țară, cu titlu gratuit.  În conformitate cu Memorandumul de înțelegere privind cooperarea în domeniul Tehnologiilor Informaționale și Comunicaționale între Ministerul Educației și Cercetării și Oficiul Special Guvernamental pentru Educație al Provinciei Jeju din Republica Coreea, semnat la 28 martie 2018 la Chișinău, Ministerul Educației și Cercetării a recepționat în perioada anilor 2020-2021 mai multe donații pentru instituțiile de învățământ, printre care:   * **66 seturi K-edu Packages** (tabletă PC, tastatură și căști fără fir); * **150 computere**.   În cadrul Campaniei ”Donează un computer” lansate în vara anului 2020, Ministerul Afacerilor Externe și Integrării Europene (MAEIE) a donat pentru instituțiile de învățământ **75 de computere** (în fost uz).  De asemenea, exprimându-și solidaritatea în contextul pandemiei, Fondul Națiunilor Unite pentru Copii (UNICEF) în Moldova a donat Ministerului Educației și Cercetării pentru instituțiile de învățământ **295 camere web** pentru a oferi acces elevilor la un procesul educațional sigur și de calitate în condiții de pandemie. pentru susținerea constantă în promovarea politicilor educaționale din Republica Moldova.  În scopul repartizării donațiilor menționate a fost constituită o Comisie de repartizare a tehnicii de calcul (Ordinul nr. 926/2020).  Donațiile de computere oferite de Oficiul Special Guvernamental pentru Educație al Provinciei Jeju din Republica Coreea (150 computere) și MAEIE (75 computere în fost uz) au fost repartizate instituțiilor de învățământ care nu corespund standardelor minime de dotare cu tehnică de calcul aprobate de MEC prin Ordinul nr. 489 din 07.05.2019, în baza unui punctaj stabilit în cadrul primei ședințe de lucru a Comisiei de repartizare a tehnicii de calcul, constituite prin Ordinul MEC nr. 926/2020.  Seturile K-edu Packages (constituite din tabletă PC, tastatură și căști fără fir) au fost oferite de Oficiul Special Guvernamental pentru Educație al Provinciei Jeju din Republica Coreea pentru 66 cadre didactice care au parcurs cu succes cursurile de formare organizate online de colegii din Coreea, în perioada septembrie-noiembrie 2020. Seturile K-edu Packages sunt transmise instituțiilor de învățământ în care activează cadrele didactice respective. În cazul în care cadrul didactic va pleca din instituția dată, bunul va rămâne în instituție.  La baza repartizării a 295 camere web donate de UNICEF a fost utilizată o formulă de calcul – raportul dintre numărul de instituții din raion/municipiu și numărul de instituții din țară, înmulțit cu numărul total de camere web pentru repartizare. 13 camere web au fost repartizate instituțiilor din subordinea Ministerului Educației și Cercetării, iar 3 camere web, la solicitarea donatorului (UNICEF) au fost transmise Centrului Republican de Asistenţă Psihopedagogică. (CRAP).  Propunerea de repartizare a tehnicii de calcul și camerelor web donate a avut la bază respectarea principiului echitabilității și a corectitudinii, astfel încât să se asigure minimul necesar de tehnică pentru continuarea procesului educațional. |
| 1. **Principalele prevederi ale proiectului și evidențierea elementelor noi** |
| Potrivit proiectului se propune transmiterea, cu acordul consiliilor locale, a bunurilor și materialelor circulante din proprietatea statului, administrarea Ministerului Educației și Cercetării, în proprietatea unităților administrativ-teritoriale.  Reieșind din contextul pandemiei de COVID-19 și necesitatea repartizării rapide a acestor bunuri, se propune ca Hotărârea de Guvern să intre în vigoare la data publicării în Monitorul Oflcial al Republicii Moldova. |
| 1. **Fundamentarea economico-financiară** |
| Prezentul proiect nu necesită cheltuieli suplimentare.  Ministerul Educației și Cercetării a recepționat Deciziile Consiliilor Raionale/Municipale cu privire la acordul recepționării tehnicii de calcul. |
| 1. **Modul de încorporare a actului în cadrul normativ în vigoare** |
| Pentru implementarea prezentului proiect nu va fi necesară modificarea altor acte normative. |
| 1. **Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul a fost plasat pe pagina web oficială a Ministerului Educației și Cercetării [www.mecc.gov.md](http://www.mecc.gov.md), compartimentul Transparență, directoriul Transparență decizională, secțiunea Modul de participare. |

**Ministru Anatolie TOPALĂ**

Executant: A.Prisacaru, tel. 0 22 232785